बीटीआरसी की रिपोर्ट के अनुसार, बांग्लादेश के प्रभावित क्षेत्रों में मोबाइल टावर की कनेक्टिविटी बहाल करने के लिए सेना की सहायता ली जा रही है. हालांकि, जब तक पानी कम नहीं हो जाता, तब तक जलमग्न क्षेत्रों में बहाली का काम शुरू होने के आसार नहीं हैं. फेनी में स्थिति विशेष रूप से चुनौतीपूर्ण नजर आ रही है. इसके अलावा, सिलहट और मौलवीबाजार में बाढ़ की स्थिति और खराब होने से संचार बहाली में और बाधा आ सकती है.